Document ID: 32010D0066

KOMISIJAS LĒMUMS
(2010. gada 5. februāris),
ar ko groza Lēmumu 2009/719/EK, ar kuru dažām dalībvalstīm atļauj pārskatīt valsts ikgadējo GSE uzraudzības programmu
(izziņots ar dokumenta numuru C(2010) 626)
(Dokuments attiecas uz EEZ)
(2010/66/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 6. panta 1.b punkta otro daļu,
tā kā:
(1)
Regulā (EK) Nr. 999/2001 paredzēti noteikumi dzīvnieku transmisīvo sūkļveida encefalopātiju (TSE) profilaksei, kontrolei un apkarošanai. Tajā paredzēta prasība, lai saskaņā ar minētās regulas III pielikumu katra dalībvalsts pildītu ikgadējo TSE uzraudzības programmu. Minētajai programmai jāattiecas vismaz uz dažām liellopu apakšgrupām, kuri ir norādītajās vecuma grupās.
(2)
Minētajā regulā arī paredzēts, ka dalībvalstis, kuras var pierādīt epidemioloģiskās situācijas uzlabošanos valstī, saskaņā ar konkrētiem kritērijiem var pārskatīt ikgadējās uzraudzības programmas.
(3)
Ar Komisijas Lēmumu 2009/719/EK dalībvalstīm (2), kuras ir uzskaitītas šā lēmuma pielikumā, atļauj pārskatīt savas ikgadējās uzraudzības programmas. Turklāt tajā paredzēts, ka minēto dalībvalstu programmas piemēro vismaz visiem liellopiem, kas vecāki par 48 mēnešiem un pieder pie konkrētām apakšpopulācijām.
(4)
Kipra 2008. gada 2. oktobrī iesniedza Komisijai pieteikumu pārskatīt savu ikgadējo GSE uzraudzības programmu.
(5)
Pārtikas un veterinārijas birojs no 2009. gada 29. jūnija līdz 2009. gada 3. jūlijam veica pārbaudi Kiprā, lai pārliecinātos, vai ir izpildīti epidemioloģiskie kritēriji, kas izklāstīti Regulas (EK) Nr. 999/2001 III pielikuma A nodaļas I daļas 7. punktā.
(6)
Minētās pārbaudes rezultāti apstiprināja, ka Regulā (EK) Nr. 999/2001 izklāstītie noteikumi par aizsardzības pasākumiem attiecībā uz govju sūkļveida encefalopātiju (GSE) Kiprā īstenoti pareizi. Turklāt pārbaudīja visas 6. panta 1.b punkta trešajā daļā izklāstītās prasības un visus šīs regulas III pielikuma A nodaļas I daļas 7. punktā izvirzītos epidemioloģiskos kritērijus un atzina, ka Kipra tos ir izpildījusi.
(7)
Ievērojot visu pieejamo informāciju, Kipras iesniegtais pieteikums pārskatīt tās ikgadējo GSE uzraudzības programmu ir novērtēts labvēlīgi. Tādēļ ir lietderīgi atļaut Kiprai pārskatīt ikgadējo uzraudzības programmu un noteikt, ka šajā dalībvalstī jaunais vecuma ierobežojums GSE pārbaudēm ir 48 mēneši.
(8)
Attiecīgi jāgroza Lēmuma 2009/719/EK pielikums.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2009/719/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2010. gada 5. februārī

Labels: 0
18
15
6